DECIZIA COMISIEI
din 1 aprilie 2009
de abrogare a 13 decizii caduce din domeniul politicii piscicole comune
[notificată cu numărul C(2009) 1096]
(2009/309/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1198/2006 al Consiliului din 27 iulie 2006 privind Fondul european pentru pescuit (1), în special articolul 101,
întrucât:
(1)
Creșterea transparenței legislației comunitare reprezintă un element esențial al strategiei pentru o mai bună legiferare implementate de instituțiile europene. În acest context, devine necesară eliminarea dintre actele legislative active a celor care au încetat să producă efecte reale.
(2)
Deciziile din domeniul politicii piscicole comune enumerate în continuare au devenit caduce, deși ele sunt încă în vigoare din punct de vedere oficial:
-
Decizia 84/17/CEE a Comisiei din 22 decembrie 1983 privind punerea în aplicare de către Regatul Unit a unor măsuri de adaptare a capacităților în sectorul pescuitului în cadrul aplicării Directivei 83/515/CEE a Consiliului (2);
-
Decizia 84/117/CEE a Comisiei din 24 februarie 1984 privind aplicarea de către Danemarca a unor măsuri de adaptare a capacităților din sectorul pescuitului în cadrul aplicării Directivei 83/515/CEE a Consiliului (3);
-
Decizia 84/262/CEE a Comisiei din 4 mai 1984 privind aplicarea de către Belgia a unor măsuri de adaptare a capacităților în sectorul pescuitului în cadrul aplicării Directivei 83/515/CEE a Consiliului (4);
-
Decizia 84/376/CEE a Comisiei din 6 iulie 1984 privind aplicarea, de către Republica Federală Germania, a unor măsuri de adaptare a capacităților în sectorul pescuitului (5);
-
Decizia 84/589/CEE a Comisiei din 28 noiembrie 1984 privind punerea în practică, de către Grecia, a unor măsuri de adaptare a capacităților în sectorul pescuitului, în cadrul aplicării Directivei 83/515/CEE a Consiliului (6);
-
Decizia 85/154/CEE a Comisiei din 4 februarie 1985 privind aplicarea de către Franța a unor acțiuni de adaptare a capacităților în sectorul pescuitului în cadrul aplicării Directivei 83/515/CEE a Consiliului (7);
-
Decizia 85/437/CEE a Comisiei din 11 septembrie 1985 privind aplicarea de către Țările de Jos a anumitor acțiuni de adaptare a capacităților în sectorul pescuitului în cadrul aplicării Directivei 83/515/CEE a Consiliului (8);
-
Decizia 85/474/CEE a Comisiei din 16 septembrie 1985 privind cererile de rambursare și de plăți în avans în cadrul anumitor acțiuni de adaptare a capacităților din sectorul pescuitului (9);
-
Decizia 85/482/CEE a Comisiei din 18 octombrie 1985 privind aplicarea de către Italia a unor acțiuni de adaptare a capacităților în sectorul pescuitului în cadrul aplicării Directivei 83/515/CEE a Consiliului (10);
-
Decizia 86/352/CEE a Comisiei din 10 iulie 1986 privind extinderea punerii în aplicare de către Republica Federală Germania a anumitor acțiuni de adaptare a capacităților în sectorul pescuitului în conformitate cu Directiva 83/515/CEE a Consiliului (11);
-
Decizia 86/539/CEE a Comisiei din 3 noiembrie 1986 privind punerea în aplicare de către Portugalia a unor acțiuni de adaptare a capacităților în sectorul pescuitului în conformitate cu Directiva 83/515/CEE a Consiliului (12);
-
Decizia 86/540/CEE a Comisiei din 4 noiembrie 1986 privind aplicarea de către Spania a anumitor acțiuni de adaptare a capacităților în sectorul pescuitului în conformitate cu Directiva 83/515/CEE a Consiliului (13);
-
Decizia 92/86/CEE a Comisiei din 18 decembrie 1991 de stabilire a unor adaptări ale acțiunilor acoperite de Regulamentul (CEE) nr. 4028/86 la teritoriul fostei Republici Democrate Germane (14).
(3)
Deciziile enumerate la considerentul 2 și-au epuizat efectele, întrucât în legislația de bază au fost introduse modificări care sunt incompatibile cu aplicarea actelor enumerate.
(4)
Din motive de claritate și certitudine juridică, aceste decizii caduce trebuie abrogate.
(5)
Măsurile prevăzute în prezenta decizie sunt conforme cu avizul Comitetului Fondului european pentru pescuit,
ADOPTĂ PREZENTA DECIZIE:
Articolul 1
Decizii care se abrogă
Deciziile: 84/17/CEE, 84/117/CEE, 84/262/CEE, 84/376/CEE, 84/589/CEE, 85/154/CEE, 85/437/CEE, 85/474/CEE, 85/482/CEE, 86/352/CEE, 86/539/CEE, 86/540/CEE și 92/86/CEE se abrogă.
Articolul 2
Destinatari
Prezenta decizie se adresează statelor membre.
Adoptată la Bruxelles, 1 aprilie 2009.